Formachera

Una formacheraCon a variant furmachera, fancella (de l'occitán faissèla) u faixiellaCon as variants faixella y vaixiella  (d'o latín fiscella) ye un molde que se fa servir ta elaborar o queso. As formacheras son por un regular redondas y tienen foraus en o fondo y en as parez ta permitir o drenache d'os sieros que deixa o queso cuan se fa.

O material de que se fan as formacheras ye prou variable, ya que se'n puede trobar beluna feita d'archila cueta, metalica (d'acero galvanizau u de fuellalata), de plastico, fusta u vimbre. En toz os casos siempre tienen a-saber-los foraus. As formas tamién pueden variar estando cuadradas, redondas u celindricas.

 Historia 
S'han trobau formacheras feitas de vimbre con una antigüedat de mas de 12.000 anyos. As formachera d'atros materials como a ceramica apareixen dimpués, en o neolitico. En o museu d'arqueolochía de Lons-le-Saunier se conserva por eixemplo una formachera que data d'entre os anyos 2700-2600 a.C. www.musees-franchecomte.com.

Emplego
A formachera se fa servir en a fase final d'a extracción d'o siero ta elaborar o queso. Con iste utensilio se consigue a realización de dos operacions, d'una man quitar o siero y d'atra dar-le a o queso a suya forma final. Asinas se mete a cuallada en a formachera que tendrá diferent forma y volumen seguntes o tipo de queso que se quiera obtener.

Cada queso tien a suya forma caracteristica que ye por un regular a suya tarcheta de presentación. A forma d'o queso influye amás en o proceso de maduración que se producirá dimpués. Una vegada que os quesos se troban en a formachera s'escorren, en o caso d'os quesos frescos u as cualladas acidas, u bien se prensan, en o caso d'os quesos maduraus de coagulación enzimatica, mas u menos intensament seguntes o tipo de queso.

Notas

Referencias

Se veiga tamién
 Casamanga
 Formachería
 Queso

Categoría:Utensilios de cocina
Categoría:Quesos